Държавен вестник, бр. 96, 2016 г., стр. 59

БРОЙ  96	
Д Ъ Р Ж А В Е Н  В Е С Т Н И К 	
СТР.  59  
сградни газови инсталации, топло- и масооб-
менни технологични процеси, оползотворяване 
енергията на нетрадиционни и възобновяеми 
източници (биогаз), проектиране/управление 
на съоръжения и инсталации за пречистване 
на газови, течни и твърди отпадъци;
2. творчески подход и новаторство при 
решаване на нестандартни задачи в проекти-
рането, монтажа, експлоатацията и ремонта 
на гореизброените системи.
(5) Обучението осигурява придобиването 
на компетентности за:
1. творчество и инициативност при ор-
ганизиране и управление на процеса на 
проектиране и оценяване на техническата, 
икономическата и екологичната ефективност, 
посочени в ал. 4;
2. участие в процеси на интегрирано пла-
ниране и проектиране;
3. събиране, класифициране, оценяване и 
интерпретиране на данни с цел решаване на 
конкретни задачи и изготвяне на техническа 
документация;
4. работа с европейски и национални 
стандарти, национални приложения и норми;
5. формулиране и представяне на идеи, 
казуси и решения;
6. преценяване на необходимостта от пови-
шаване на собствената професионална квали-
фикация и допълнително обучение на екипа.
(6) Учебното съдържание на задължител-
ните групи учебни дисциплини в обособени 
направления от учебния план на специалности 
в професионално направление „Проучване, 
добив и обработка на полезни изкопаеми“ и 
техният минимален хорариум се определят 
съгласно приложение № 1.
Чл. 23. (1) Обучението за придобиване на 
образователно-квалификационна степен „ба-
калавър“ по специалности от регулираната 
професия „Инженер в инвестиционното проек-
тиране“ от част „Технологична (Металургия)“ 
на инвестиционните проекти се осъществява 
във висши училища, получили програмна 
акредитация по професионално направление 
„Металургия“ от Класификатора на областите 
на висше образование и професионалните 
направления, приет с Постановление № 125 
на Министерския съвет от 2002 г.
(2) Лицата, успешно завършили обучението 
по ал. 1, получават професионална квалифи-
кация „инженер-металург“.
(3) Обучението осигурява:
1. обща инженерна подготовка, включваща 
знания по Математика, Химия, Аналитична 
химия, Физика, Физикохимия, Техническа 
механика, Автоматизация на производство-
то, Електротехника и електроника, Произ-
водствена безопасност, Техническо чертане, 
Информатика и чуждоезиково обучение и 
даваща възможност за решаване на широк 
кръг основни инженерни задачи;
2. фундаментална подготовка в областта на 
металургията, включваща знания по Метало-
знание, Теория на металургичните процеси, 
Металургична топлотехника, Обработване 
на металите чрез пластична деформация, 
Термично обработване на металите, Метало-
леене, Металургия на желязото, Металургия 
на цветните метали и Металургични агрегати 
и съоръжения и осигуряваща необходимата 
база за разкриване и познаване на физичните 
основи и технологичните представи на мета-
лургичните процеси и технологии в добивните 
и преработващите металургични производства;
3. специализираща подготовка в областта на 
металургията и инженерното инвестиционно 
проектиране, където основно място заемат 
дисциплините, даващи знания за техноло-
гиите, агрегатите и съоръженията, свързани 
с добиването на черни и цветни метали и 
сплави, леенето им и преработването им чрез 
процеси на пластична деформация и термично 
обработване до готово изделие, както и за 
проектирането на тези технологии и агрегати, 
цехове, възли и съоръжения.
(4) Обучението осигурява придобиването 
на умения за:
1. експлоатация, проектиране и управле-
ние на технологични процеси, агрегати и 
съоръжения в добивната и преработващата 
металургия, както и в леярството;
2. изчисляване и проектиране на елементи, 
агрегати и системи за обезпечаване на мета-
лургичните технологии, агрегати и съоръже-
ния при оптимални енергийни и материални 
разходи, при спазване на изискванията за 
най-добри налични техники и спазване на 
нормативната уредба и стандарти в областта 
на металургията и свързаните с нея области;
3. реализиране на технологични изчисления, 
разработване на спецификации на техноло-
гичното оборудване, обяснителни записки 
по отношение на технологията, разработване 
на технологични схеми и чертежи, планове 
и разрези;
4. разчитане и ползване на проектите по 
другите части на инвестиционния проект;
5. решаване на инженерни задачи в мета-
лургичния отрасъл – добивната и преработва-
щата металургия, съоръженията и агрегатите 
в черната и цветната металургия, леенето на 
метали;
6. организиране, управление на производ-
ството, управление на качеството, монтаж и 
експлоатация на технологии, съоръжения и 
агрегати в металургичния отрасъл.
(5) Обучението осигурява придобиването 
на компетентности за:
1. изработване на технически чертежи, 
изчисления и спецификации, свързани с 
технологиите, агрегатите и съоръженията 
в добивната и преработващата металургия, 
както и в металолеенето;